J e g y z ő k ö n y v

**Készült:** a Bezenye Községi Önkormányzat Képviselő-testületének 2022. február 03. napján 11.00 órakor Bezenye Községi Önkormányzat Kultúrházában megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel 4 megválasztott képviselő jelen van, Szakos Géza, Kammerhofer Lívia igazoltan van távol, Antonovich Gáspár képviselő úr pedig jelezte, hogy később érkezik az ülésre. Az ülés jegyzőkönyvének hitelesítésére Hiltser Mátyás és Nusser Györgyné képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és javasolja azt elfogadni. (4 igen)

A képviselő-testület *egyhangúlag* az alábbi határozatot hozza:

**13/2022.(II.03.) h a t á r o z a t**

Bezenye Községi Önkormányzat képviselő-testülete a 2022. február 03-i rendkívüli ülésén az alábbi napirendi pontokat tárgyalja:

1. Polgármester illetményének, költségtérítésének, valamint az alpolgármester költségtérítésének megállapítása

1. Temető fejlesztése pályázat a 1921/2021 (XII.20.) Korm.hat alapján
2. Bezenye, Petőfi u. járda felújítás pályázat benyújtása a belügyminisztérium 2022. évi pályázati felhívása alapján
3. Bezenye – Paprét, közösségi tér fejlesztése Magyar Falu Program pályázat előkészítése
4. Óvoda kerítés pályázat benyújtása a Magyar Falu Program keretében
5. Kommunális eszközbeszerzés pályázat benyújtása a Magyar Falu Program keretében
6. TOP Plusz 1.1.1-21 Helyi gazdaságfejlesztés – Piactér kialakítása Bezenyén pályázat előkészítése
7. TOP Plusz 1.2.3-21 Helyi gazdaságfejlesztés belterületi utak Bezenyén pályázat előkészítése

Felelős: Márkus Erika polgármester

Határidő: azonnal

1. **Napirendi pont *(1. számú melléklet szerint)***

Polgármester illetményének, költségtérítésének, valamint az alpolgármester költségtérítésének megállapítása

dr. Gáli Péter jegyző elmondja, hogy a képviselő-testület a 2022. január 11-i testületi ülésén döntött a 7/2022.(I.11.) számú határozatával a polgármester illetményének és költségtérítésének összegéről. A 9/2022. (I. 14.) Korm. rendelet a polgármester illetménye és költségtérítése 2022. évi emelésének ellentételezése érdekében az 5000 lakos alatti települési önkormányzatok támogatásáról 1.§ (2) bekezdése alapján *„az önkormányzatok lakosságszáma tekintetében a helyi önkormányzatokért felelős miniszter által vezetett minisztérium - 2021. január 1-jei állapotnak megfelelő - adatait kell figyelembe venni.”*

E kormányrendelet értelmezéséből következik, hogy a polgármesterek és az alpolgármesterek illetményének, illetve költségtérítésének mértékének meghatározásakor a korábban citált 2019. január 1-jei lakosságszám állapot helyett, a 2021. január 1-jei lakosságszámot kell figyelembe venni.

Tekintettel arra, hogy a testület 2022. január 11-i ülésén a javadalmazásokat még a korábbi állapotnak megfelelően állapította meg, ezen döntései a kormányrendelet hatálybalépését követően a törvényességi kritériumoknak már nem feleltek meg, így a 7/2022.(I.11.) és a 8/2022.(I.11.) számú határozatokat vissza kell vonni és az önkormányzati tisztségviselők tekintetében, az immáron hatályos jogszabályoknak megfelelően kell azokat megállapítani.

Márkus Erika polgármester megköszönte jegyző úr tájékoztatását és szavazásra teszi fel a Polgármester illetményének, költségtérítésének megállapítását.

A képviselő-testület *egyhangúlag 4 igen* szavazattal az alábbi határozatot hozza:

**14/2022.(II.03.) h a t á r o z a t**

Bezenye Községi Önkormányzat Képviselő-testülete Márkus Erika polgármester illetményét 2022. január 1. napjától havi bruttó 715.000,- Ft-ban, költségtérítését bruttó 107.250.- Ft-ban állapítja meg.

A képviselő-testület az e tárgyban hozott 7/2022.(I.11.) határozatát visszavonja.

A képviselő-testület felkéri a jegyzőt, hogy a további szükséges intézkedéseket tegye meg.

Felelős: dr. Gáli Péter jegyző

Határidő: azonnal, illetve folyamatos

Márkus Erika polgármester elmondja, hogy az Mötv. 80. § (2) bekezdése kimondja, hogy a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90 %-át. Az Mötv. 71. § (5) és 80. § (3) bekezdése szerint a társadalmi megbízatású polgármester havonta a polgármester illetménye 50 %-ával megegyező mértékű tiszteletdíjra, továbbá a tiszteletdíjának 15 %-ában meghatározott összegű költségtérítésre jogosult 2022. évben.

Ez önkormányzatunknál azt jelenti, hogy a társadalmi megbízatású alpolgármester tiszteletdíja alapulvételével kell meghatározni, annak legfeljebb 90 %-a erejéig, ami 2022.01.01-től 643.500.- Ft.

A képviselő-testület az alakuló ülésen azt fogadta el, hogy az alpolgármester tiszteletdíjának mértéke 25 % legyen, ennek összegéről alpolgármester lemondott, amely bruttó 160.875,- Ft, melynek a 15 %-a a költségtérítés, összegszerűen: bruttó 24.131.- Ft.

Márkus Erika polgármester szavazásra teszi fel az alpolgármester költségtérítésének megállapítását.

A képviselő-testület *egyhangúlag, 4 igen szavazattal* az alábbi határozatot hozza:

**15/2022.(II.03.) h a t á r o z a t**

Bezenye Községi Önkormányzat Képviselő-testülete Hiltser Mátyás alpolgármester költségtérítését 2022. január 1-től bruttó 24.131,- Ft-ban állapítja meg.

A képviselő-testület az e tárgyban hozott 8/2022.(I.11.) határozatát visszavonja.

A képviselő-testület felkéri a polgármestert, hogy a további szükséges intézkedéseket tegye meg.

Felelős: Márkus Erika polgármester

Határidő: azonnal, illetve folyamatos

1. **Napirendi pont *(2. számú melléklet szerint)***

Temető fejlesztése pályázat a 1921/2021 (XII.20.) Korm.hat alapján

Márkus Erika polgármester elmondja, hogy a temetőben nagyon rossz állapotú járófelületek vannak, vagy egyáltalán nincsenek. A temetőben meglévő rossz minőségű utak nem felelnek meg a kor követelményeinek és balesetveszélyesek is. Sok idős ember keresi fel a temetőt, ezért a balesetveszély elhárítása, megfelelő minőségű gyalogút kiépítése indokolt. Továbbá indokolt a temetőben a halottszállító jármű ravatalozóhoz való eljutásának biztonságossá tétele.

A temető helyszíni felmérése a képviselőkkel megtörtént, az árajánlat a megbeszélés alapján 450 m2 felületre 8.859.000,-Ft + ÁFA, azaz bruttó 11.250.930,- forint összegre elkészült. Korábbi elképzelések szerint 160 m2 térkövezés szerepelt a tervekben, de további területek térkövezése is indokolttá vált, hogy egységesebb és igényesebb felületek alakuljanak ki.

A 4.494.086,- forint összegű állami támogatás és a 11.250.930,- forint összegű tényleges várható költség közötti különbözet finanszírozásához 6.756.844,- forint összegű önerő biztosítása szükséges az önkormányzat 2022. évi költségvetéséből.

Hiltser Mátyás alpolgármester szót kér és elmondja, hogy szerinte a szürke térkő a temetőbe jobb lenne, ha minőségibb anyagból készülne és nem a legolcsóbb fajtát választanák.

Márkus Erika polgármester elmondja, hogy akkor sajnos nő az önrész is, amelyet az önkormányzatnak kell biztosítania.

Nagy Gabriella pályázati tanácsadó elmondja, hogy a meglévő térkő burkolathoz lett egy alap térkő kiszámolva, mivel a temetőbe nem illik a bordó vagy színes kő. A pályázatnál szem előtt tartották, hogy többféle szürke térkőből lehessen választani, például a balatoni hullámos kialakítású helyett lehet mást is választani.

Márkus Erika polgármester szavazásra teszi fel a Temető fejlesztése pályázat a 1921/2021 (XII.20.) Korm.hat alapján napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**16/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy az egyes települési önkormányzatok beruházásainak támogatásához szükséges előirányzat-átcsoportosításról szóló 1921/2021. (XII.20.) Korm. határozat alapján önkormányzatunkat „temető fejlesztése” célra 4.494.086,- forint összegű vissza nem térítendő támogatás pályázati anyagában feltüntetett fejlesztésen felül további területek térkövezését valósítja meg.

A temető helyszíni felmérése a megtörtént, az árajánlat a megbeszélés alapján 450 m2 felületre 8.859.000,-Ft + ÁFA, azaz bruttó 11.250.930,- forint összegre elkészült. A 4.494.086,- forint összegű állami támogatás és a 11.250.930,- forint összegű tényleges várható költség közötti különbözet finanszírozásához 6.756.844,- forint összegű önerő biztosítása szükséges az önkormányzat 2022. évi költségvetéséből.

A projekt megvalósulási helyszíne: 9223 Bezenye, temető, 064hrsz.

1. Bezenye Községi Önkormányzat úgy határoz, hogy a 6.756.844,- forint összegű önerőt Bezenye Községi Önkormányzat 2022. évi költségvetése terhére biztosítja.
2. A Képviselő-testület felhatalmazza a polgármestert a 3 árajánlat bekérésére és a műszaki ellenőr megbízási szerződésének megkötésére.

Felelős: Márkus Erika, polgármester

Határidő: 2022. december 31.

**3. Napirendi pont *(3. számú melléklet szerint)***

Bezenye, Petőfi u. járda felújítás pályázat benyújtása a belügyminisztérium 2022. évi pályázati felhívása alapján

Márkus Erika polgármester elmondja, hogy a Petőfi Sándor utca járda burkolata az 1980-as és 1990-es években készült el részben mindkét oldalon betonlapos burkolattal. A járda felújítására ezidáig nem került sor, karbantartása alkalomszerűen történt a kapacitás függvényében. A Tervező a területet bejárta, megtekintette és azt tapasztalta, hogy a jelenleg betonlapos burkolatú járda jelenleg elöregedett, töredezett, a betonlapok nagy számban elmozdultak, a burkolat egyes szakaszokon teljesen tönkrement, balesetveszélyessé vált, sürgős felújításra szorul. nagyon fontos megemlíteni, hogy ez nem engedélyköteles. Az igényelhető támogatás összege 20.000.000,- Ft a kötelező önerő összege 3.529.412,- Ft, további önerő összege 5.478.266,- Ft és a projekt becsült bruttó összege 29.007.678,- Ft.

Nusser Györgyné képviselő szót kér és elmondja, hogy szerinte a 29 millió forint sok egy 828 méteres járda szakaszra. Nem szeretné, ha az önkormányzat túlvállalná magát és nem jutna pénz a Kossuth utca felújítására. Ők megígérték a választáskor, hogy a településen lévő utak meg lesznek csinálva és normális utakat szeretnének Bezenyén és a későbbiekben Papréten is.

Elmondja továbbá, hogy eddig 65 millió forinttal vannak elkötelezve a pályázatok kapcsán. Valamint lesznek további kiadásaik is, mint például a tanyagondnoki szolgálat fenntartása, a Bezenyei Sportegyesületnek szeretnének az idén is támogatást biztosítani, a dolgozók bére, valamint a tiszteletdíjak a képviselőknek.

Nagy Gabriella pályázati tanácsadó elmondja, hogy utak felújítására április 12-ig lehet pályázni 50 millió forint értékben, erről is tud a képviselő-testület dönteni. A pályázat 100%-os támogatottságú lesz.

Márkus Erika szavazásra teszi fel a Bezenye, Petőfi u. járda felújítás pályázat benyújtása a belügyminisztérium 2022. évi pályázati felhívása alapján napirendi pontot.

A képviselő-testület egyhangúlag, 4 igen szavazattal az alábbi határozatot hozza:

**17/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy az „Önkormányzati feladatellátást szolgáló fejlesztések támogatása” című Belügyminisztérium által hirdetett „3.5 Belterületi utak, járdák, hidak felújítása” jogcím keretében pályázatot kíván benyújtani „Bezenye, Petőfi u járda felújítás” címen.

20.000.000,- forint összegű támogatásra van lehetőség, amelyhez 15 % arányú kötelező önerőt szükséges biztosítani a pályázati kiírás szerint.

Igényelhető támogatás összege: 20.000.000,- Ft

Kötelező önerő összege: 3.529.412,- Ft

További önerő összege: 5.478.266,- Ft

A projekt becsült bruttó összege: 29.007.678,- Ft

A projekt megvalósulási helyszíne: 9223 Bezenye, Petőfi u., hrsz: 567.

2. Bezenye Községi Önkormányzat Képviselő-testülete úgy határoz, hogy a 15% arányú kötelező önerőt, azaz 3.529.412 Ft-ot, továbbá 5.478.266 Ft egyéb önerőt, összesen 9.007.678 Ft önerőt a Bezenye Községi Önkormányzat 2022. évi költségvetésében biztosít.

3. A képviselő-testület felhatalmazza a polgármestert az előkészületi munkálatok megkezdésére, a pályázat benyújtására és a szükséges nyilatkozatok megtételére.

Felelős: Márkus Erika, polgármester

Határidő: 2022. február 8.

1. **Napirendi pont *(4. számú melléklet szerint)***

Bezenye – Paprét, Közösségi tér fejlesztése Magyar Falu Program pályázat előkészítése

Márkus Erika polgármester asszony elmondja, hogy a Papréti Kultúrház fejlesztésének koncepciója, korszerűsítése régi vágya a községnek, és erre most lehetőség nyílik. A „Magyar Falu Program” keretében lehetősége van Bezenye Községi Önkormányzatnak pályázatot benyújtani MFP-ÖTIK-2022/5 kódszámú „Önkormányzati tulajdonban lévő ingatlanok fejlesztése- Közösségi terek fejlesztése” elnevezésű pályázati felhívásra a „Bezenye - Paprét, Közösségi tér fejlesztése” címmel. A projekt becsült bruttó összege: 15.000.000 Ft, mely támogatás 100%-os intenzitású. A papréti kultúrházban az összes ablak cseréje megtörténik, egy mozgáskorlátozott mosdó és feljáró kialakítása, valamint a járólap cseréje a konyha helyiségben.

Nusser Györgyné képviselő szót kér és megkérdezi, hogy az előtér járólapozása is bent van a pályázatban, illetve a belső ajtók cseréje?

Nagy Gabriella pályázati tanácsadó elmondja, hogy az előtér járólapozása nincs a pályázat műszaki tartalmában, sem a beltéri ajtók cseréje, viszont beszélni fog a tervezővel és tervezési szinten elkészített egy árajánlatot az előtér járólapozására és a belső ajtók cseréjére, és ha rendelkezésre áll az anyagi forrás az önkormányzatnak, akár meg is tudja csináltatni önerőből.

Márkus Erika szavazásra teszi fel Bezenye – Paprét, közösségi tér fejlesztése Magyar Falu Program pályázat előkészítése napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**18/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy a Magyar Falu Program keretében pályázatot kíván benyújtani „Önkormányzati tulajdonban lévő ingatlanok fejlesztése – Közösségi terek fejlesztése” elnevezésű MFP-ÖTIK/2022/5 kódszámú pályázati felhívásra, a papréti kultúrház fejlesztésére.
2. A projekt becsült összege: 15.000.000,-Ft, mely támogatás 100%-os intenzitású. Megvalósulási helyszíne: 9223 Bezenye-Paprét, Béke utca 18. 0177/10hrsz

3. A képviselő-testület felhatalmazza a polgármestert a pályázat benyújtására, a pályázat előkészítő szerződések aláírására és a szükséges nyilatkozatok megtételére.

Felelős: Márkus Erika, polgármester

Határidő: 2022. február 5.

Márkus Erika polgármester asszony tájékoztatja a képviselő-testületi tagokat, hogy Antonovich Gáspár képviselő úr 11:25 perckor megérkezett az ülésre és Sándor Vincéné képviselő asszony 11:28 perckor távozott az ülésről.

1. **Napirendi pont *(5. számú melléklet szerint)***

Óvoda kerítés pályázat benyújtása a Magyar Falu Program keretében

Márkus Erika polgármester asszony elmondja, hogy a Bezenyei Százszorszép Óvoda vezetőjével történt egyeztetések során megállapítást nyert, hogy az óvoda kerítésének cseréjére van a legnagyobb szüksége az óvodának, hogy a gyerekek biztonságos és esztétikus környezetben játszhassanak. Az óvoda jelenlegi, mintegy 40-50 éve készült drótfonatos kerítése elhasználódott, balesetveszélyessé vált. A különböző kerítés megoldások közül a költségek- és a várható élettartamok figyelembevételével vasbeton oszlopos, előre gyártott betonelemes kerítés építése látszik a legmegfelelőbbnek. Az előzetes árajánlat alapján 1.930.400,- forintba kerülne a kerítés, ehhez 460.800,- forint önrészt az óvoda vezetője az óvoda költségvetéséből biztosítja.

Antonovich Gáspár képviselő szót kér és megkérdezi, hogy hány méter kerítésről van szó?

Márkus Erika polgármestert asszony elmondja, hogy 80 méter hosszú lenne a kerítés és 2 méter magas, valamint elmondja a képviselő-testület tagjainak, hogy a pályázat megírását és benyújtását az önkormányzatnál dolgozó kollegák is meg tudják csinálni, ehhez megbízási szerződést kell kötnie az önkormányzatnak a juttatás pedig bruttó 80.000,- forint lenne.

Nusser Györgyné képviselő szót kér és megkéri Márkus Erika polgármester asszonyt nevezze meg melyik kollégára gondolt.

Márkus Erika polgármester asszony elmondja, hogy Vénusz Melinda kollega csinálná meg ezen pályázatot, a kommunális eszközbeszerzés pályázatát pedig Martinschich Mihály kolléga dolgozza ki.

Nusser Györgyné képviselő asszony elmondja, hogy javasolja a megbízási szerződés megkötésénél a szerződésbe belefoglalni, hogy munkaidőn kívül készíti el a kolléga a pályázatot és a felelősség őt terheli.

Márkus Erika polgármester szavazásra teszi fel az óvoda kerítés pályázat benyújtása a Magyar Falu Program keretében napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**19/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy a Magyar Falu Program keretében pályázatot kíván benyújtani „Óvodai játszóudvar, közterületi játszóterek fejlesztése” elnevezésű MFP-OJKJF/2022 kódszámú pályázati felhívásra.

A pályázat 100%-os vissza nem térítendő támogatás formájában valósulhat meg. A Bezenyei Százszorszép Óvoda rendkívül rossz állapotban lévő kerítésének cseréje finanszírozható a pályázatból.

A kerítés cseréjének költsége 1.930.400,- Ft, melyre 1.469.600,- Ft összegben pályázati forrás áll rendelkezésre. A teljes kivitelezéshez 460.800,- forint összegű önerő biztosítása szükséges a Bezenyei Százszorszép Óvoda 2022. évi költségvetéséből.

1. Bezenye Községi Önkormányzat Képviselő-testülete úgy határoz, hogy a szükséges 460.800,- forint összegű önerőt biztosítja a Bezenyei Százszorszép Óvoda 2022. évi költségvetése terhére.
2. A képviselő-testület felhatalmazza a polgármestert a pályázat benyújtására és a szükséges nyilatkozatok megtételére.
3. A képviselő-testület felhatalmazza a polgármestert, hogy a Bezenye Községi Önkormányzat 2022. évi költségvetése terhére bruttó 80.000,- forint összegben megbízási szerződést kössön a Hegyeshalmi Közös Önkormányzati Hivatal Bezenyei Kirendeltségének igazgatási területén dolgozó vezető tanácsosával a pályázat elkészítésére és menedzselésére.
4. A képviselő-testület úgy határoz, hogy a Bezenye Községi Önkormányzat 2022. évi költségvetéséből bruttó 80.000,-Ft összegű forrást a megbízási díjra elkülönít.

Felelős: Márkus Erika, polgármester

Határidő:2022. február 8.

1. **Napirendi pont *(6. számú melléklet alapján)***

Kommunális eszközbeszerzés pályázat benyújtása a Magyar Falu Program keretében

Márkus Erika polgármester asszony elmondja, hogy az önkormányzati zöldterület kezelési és karbantartási munkálatok elvégzésének segítésére nagy szükség van kommunális eszközök beszerzésére, különös tekintettel a Temetőben, a Pozsonyi utcában és más területeken található nagy felületű zöldterületekre. Nemzetközi EUROVELO 6 kerékpárút halad át községünkön, amely tisztán tartása a balesetveszély elkerülése és a nemzetközi színvonalnak való megfelelés érdekében elengedhetetlen, melynek biztosításához szintén szükséges az eszközpark korszerűsítése.

A pályázat 100%-os vissza nem térítendő támogatás formájában valósulhat meg. Finanszírozható belőle egy R 420TsX AWD Rider, mely kiegészítő szerszámokkal szerelhető fel a későbbiekben, igény szerint. Pl. fűnyíró vágóegység, hókotró egység, seprű gyűjtőkosárral.

Az eszközök beszerzésére fordítható pályázati forrás összege 5.878.400,- forint, melyhez 51.480,- forint összegű önerő biztosítása szükséges.

Mivel hozzászólás nem volt Márkus Erika polgármester szavazásra teszi fel a kommunális eszközbeszerzés pályázat benyújtása a Magyar Falu Program keretében napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**20/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy a Magyar Falu Program keretében pályázatot kíván benyújtani „Kommunális eszköz beszerzése” elnevezésű MFP-KOEB/2022 kódszámú pályázati felhívásra.

A pályázat 100%-os vissza nem térítendő támogatás formájában valósulhat meg. A pályázati forrásból beszerzésre kerül egy R 420TsX AWD Rider, hozzá 112cm vágóasztal, lengőkéses fűnyíró és seprű gyűjtőkosár.

1. Az eszközök beszerzésére fordítható pályázati forrás összege 5.878.400,- forint, melyhez 51.480,- forint összegű önerő biztosítása szükséges.
2. Bezenye Községi Önkormányzat Képviselő-testülete úgy határoz, hogy a szükséges 51.480,- forint összegű önerőt biztosítja a Bezenye Községi Önkormányzat 2022. évi költségvetésének terhére.
3. A képviselő-testület felhatalmazza a polgármestert a pályázat benyújtására és a szükséges nyilatkozatok megtételére.
4. A képviselő-testület felhatalmazza a polgármestert, hogy a Bezenye Községi Önkormányzat 2022. évi költségvetése terhére bruttó 80.000,- forint összegben megbízási szerződést kössön az önkormányzat zöldterület kezelő agrármérnök munkatársával a pályázat elkészítésére és menedzselésére.
5. A képviselő-testület úgy határoz, hogy a Bezenye Községi Önkormányzat 2022. évi költségvetéséből bruttó 80.000,-Ft összegű forrást a megbízási díjra elkülönít.

Felelős: Márkus Erika, polgármester

Határidő:2022. február 5.

1. **Napirendi pont *(7. számú melléklet szerint)***

TOP Plusz 1.1.1-21 Helyi gazdaságfejlesztés – Piactér kialakítása Bezenyén pályázat előkészítése

Márkus Erika polgármester asszony elmondja, hogy a Terület- és Településfejlesztési Operatív Program Plusz keretében lehetőség nyílt pályázatot benyújtani a TOP Plusz 1.1.1.-21 kódszámú „Helyi gazdaságfejlesztés” elnevezésű pályázati felhíváson belüli C fejezet szerinti „piaci terület kialakítása” fejezetre. A pályázat 100%-os támogatottságú, mely vissza nem térő alkalom a község fejlesztésére, amellyel élni mindenképpen érdemes. A piactér kialakítására a Tájház udvara és a mögötte lévő terület lenne alkalmas, hiszen a kialakítandó helyszínnek önkormányzati tulajdonban kell lennie. A mellékelt helyszínrajz egy előzetes koncepció, amely még egyeztetés alatt áll az építésügyi és örökségvédelmi főosztály építésügyi és örökségvédelmi Osztályával. Erről várja az önkormányzat a hivatal visszajelzését. A Győr-Moson-Sopron megyei Önkormányzattal kell kötnie önkormányzatunknak egy konzorciumi együttműködési megállapodást a project előkészítésére és a projectmenedzsment tevékenység megvalósítására.

Márkus Erika polgármester szavazásra teszi fel TOP Plusz 1.1.1-21 Helyi gazdaságfejlesztés – Piactér kialakítása Bezenyén pályázat előkészítése napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**21/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy Terület- és Településfejlesztési Operatív Program Plusz keretében pályázatot nyújt be a TOP Plusz 1.1.1.-21 kódszámú „Helyi gazdaságfejlesztés” elnevezésű pályázati felhíváson belüli C fejezet szerinti „piaci terület kialakítása” fejezetre

A piactér kialakítására a tájház udvara és a mögötte lévő terület alkalmas, a kialakítandó helyszínnek önkormányzati tulajdonban kell lennie. A projekt becsült bruttó összege: 40.000.000,- Ft, mely támogatás 100%-os intenzitású.

A projekt várható megvalósulási helyszíne: 9223 Bezenye, Ady Endre utca 11., 482hrsz.

1. A képviselő-testület felhatalmazza a polgármestert, hogy a Győr-Moson-Sopron megyei Önkormányzattal konzorciumi együttműködési megállapodás kössön a projekt előkészítésére és a projektmenedzsment tevékenység megvalósítására.
2. A képviselő-testület felhatalmazza a polgármestert, hogy a piactér kialakításával kapcsolatos tervezői munkálatokat és egyeztetéseket megkezdje, és szükség esetén pályázati tanácsadói szolgáltatást vegyen igénybe.
3. Bezenye Községi Önkormányzat úgy határoz, hogy amennyiben pályázati tanácsadói szolgáltatás igénybevétele szükséges, annak fedezetét a Bezenye Községi Önkormányzat 2022. és 2023. évi költségvetéseiben biztosítja
4. A képviselő-testület felhatalmazza a polgármestert a pályázat benyújtására, támogatói okirat és a szerződések aláírására, illetve a szükséges nyilatkozatok megtételére.

Felelős: Márkus Erika, polgármester

Határidő:2022. március 5.

1. **Napirendi pont *(8. számú melléklet alapján)***

TOP Plusz 1.2.3-21 Helyi gazdaságfejlesztés belterületi utak Bezenyén pályázat előkészítése

Márkus Erika polgármester asszony elmondja, hogy a Terület- és Településfejlesztési Operatív Program Plusz keretében lehetőség nyílt pályázatot benyújtani a TOP Plusz 1.2.3.-21 kódszámú „Belterületi utak fejlesztése” pályázati kiírásra. A pályázat 100%-os támogatottságú, mely vissza nem térő alkalom a község fejlesztésére, amellyel élni mindenképpen érdemes. A Belterületi utak kialakításánál a Kossuth utca I., Kossuth utca II., névtelen utca (a Petőfi utca és Jókai utca közötti szakasz) kerülne felújításra. A képviselő-testület a választáskor megígérte a lakosságnak, hogy a településen lévő utakat megpróbálja helyreállítani és a lehetőségekhez mérten felújítani. Megkéri a képviselő-testületi tagokat, hogy támogassák a pályázat benyújtási munkálatainak előkészítésben.

Márkus Erika polgármester szavazásra teszi fel TOP Plusz 1.2.3-21 Helyi gazdaságfejlesztés belterületi utak Bezenyén pályázat előkészítése napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**22/2022.(II.03.) h a t á r o z a t**

1. Bezenye Községi Önkormányzat Képviselő-testülete úgy határoz, hogy Terület- és Településfejlesztési Operatív Program Plusz keretében pályázatot nyújt be a TOP Plusz 1.2.3.-21 kódszámú „Belterületi utak fejlesztése” pályázati kiírásra.

A projekt megvalósulási helyszíne a Kossuth utca I, a Kossuth utca II. és a névtelen utca (a Petőfi utca és a Jókai utca utca közötti szakasz). A projekt becsült bruttó összege: 50.000.000,- Ft, mely támogatás 100%-os intenzitású.

1. A képviselő-testület felhatalmazza a polgármestert, hogy a Győr-Moson-Sopron megyei Önkormányzattal konzorciumi együttműködési megállapodás kössön a projekt előkészítésére és a projektmenedzsment tevékenység megvalósítására.
2. A képviselő-testület felhatalmazza a polgármestert, hogy a „Belterületi utak” a Kossuth utca I, a Kossuth utca II. és a névtelen utca (a Petőfi utca és a Jókai utca közötti szakasz) kialakításával kapcsolatos tervezői munkálatokat és egyeztetéseket megkezdje, és szükség esetén pályázati tanácsadói szolgáltatást vegyen igénybe.
3. Bezenye Községi Önkormányzat Képviselő-testülete úgy határoz, hogy amennyiben pályázati tanácsadói szolgáltatás igénybevétele szükséges, annak fedezetét a Bezenye Községi Önkormányzat 2022. és 2023. évi költségvetéseiben biztosítja
4. A képviselő-testület felhatalmazza a polgármestert a pályázat benyújtására, támogatói okirat és a szerződések aláírására, illetve a szükséges nyilatkozatok megtételére.

Felelős: Márkus Erika, polgármester

Határidő:2022. március 5.

Mivel több napirendi pont nem volt a polgármester asszony megköszöni a részvételt és az ülést bezárja.

k.m.f.

**Márkus Erika dr. Gáli Péter**

polgármester jegyző

Jegyzőkönyv hitelesítők:

**Hiltser Mátyás**  **Nusser Györgyné**

jegyzőkönyv hitelesítő jegyzőkönyv hitelesítő